SPRÁVA ZO ZAHRANIČNEJ PRACOVNEJ CESTY

1.  Účastník ZPC:
RNDr. Dušan Janičkovič
Národný kontaktný bod  pre Nanotechnológie, pokročilé materiály, výrobné procesy a postupy a biotechnológie (NMP +B)
Národné kontaktné body, CVTI SR Lamačská cesta 8/A, 811 04 Bratislava, 
2.  Zahraničná pracovná cesta:
Brusel, Belgicko, 20. – 22. októbra 2014:  
•	Informačný deň k výskumným (contractual) PPP projektom: FoF, EeB, SPIRE a EGVI
•	Pravidelné stretnutie národných NCP pre NMP +B s Európskou komisiou (DG –D-Key Enabling Technology) 
3.  Rámcový program pobytu:
A)	20. 10. 2014: Príchod do Bruselu;

B)	21 10. 2014: účasť na informačnom dni k výskumným PPP – projektom;
•	9:30 – 12:30: predstavenie jednotlivých PPP projektov projektovými úradníkmi DG a správa o ich doterajšej implementácií v programe Horizont 2020;
•	13:30 – 15:00: konali sa paralelné zasadnutia k detailnejšiemu prebratiu jednotlivých PPP – projektov, zúčastnil som sa workshopu k FoF;
•	15:15 – 18:00: boli predstavené jednotlivé návrhy („brokerage event“) na spoluprácu v pripravovaných projektoch, viacero ich bolo vhodných aj pre slovenské subjekty,

C)	22. 10. 2014: pravidelné stretnutie národných NCP pre NMP + B s RG – Research;
Program:
•	Úvod  a privítanie zo strany DG 
•	Zhrnutie poznatkov a záverov z práve uzatváraného prvého kola hodnotenia výziev
•	Príprava Business plánu v projektoch H2020 – skúsenosti a odporúčania
•	Nové finančné nástroje pre riešenie projektov v Horizonte 2020
•	IT – nástroje pre komunikáciu a správu projektových návrhov
•	Komunikačné aktivity vyžadované od projektov vo vzťahu k verejnosti
•	Prezentácia novej platformy EMIRI – Energy Materials Industrial Research Initiative
•	Príprava konferencie EuroNanoForum 2015 v Rige
•	Stav prípravy pokračovania projektu NMP TeAm 3 – doterajšie aktivity a výhľad do budúcna
•	Poznámky k spolupráci NCPs s EK

D)	Návrat do Bratislavy o cca 22:30

4.	Stručný priebeh rokovaní:

A)	Na Informačnom dni počas predstavenia jednotlivých cPPP bola okrem iného zverej-nená informácia o ďalšom portáli, kde je možné po registrácii vyhľadávať projekto-vých partnerov pre oblasť FoF (http://www.effra.eu/portal). Pre iniciatívu EGVI bola vytvorená nová asociácia „The European Green Vehicles Initiative Association“ pre podporu výskumných aktivít v oblasti dopravy. 
B)	Najdôležitejšia časť Informačného dňa bola na záver – predstavovanie projektových zámerov utvárajúcich sa konzorcií (bohužiaľ, mohol som sa zúčastniť len jediného, keďže bežali paralelne). V sekcii FoF odznelo viacero návrhov, ktoré by podľa mo-jich poznatkov mohli byť zaujímavé pre slovenských partnerov (IRL, SE, Turecko, 
a i.).  Tieto predbežné kontakty boli a sú prezentované príslušným slovenským sub-jektom na ďalšie priame konzultácie.
C)	Prezentované cPPP – projekty by mali prispieť k deklarovanému zámeru (novej) Európskej komisie zvýšiť podiel výroby na HDP EÚ zo súčasných 16% na 20% do roku 2020 („reindustializácia Európy“)
D)	Stretnutie národných NCP s DG – Research okrem všeobecných informácií o priebehu evaluácií prvých projektov H2020 prinieslo niektoré dôležité spresnenia:
a.	Pri rovnakom bodovom ohodnotení projektov sa poradie určuje podľa hodno-tení (v poradí) impakt – excelentnosť – implementácia. 
b.	Rastie počet podávaných projektov, z čoho nutne vyplýva znižujúca sa miera úspešnosti. Začína to byť problém, ktorý bude treba riešiť, pretože ostáva veľa dobrých projektov („over threshhold“), na podporu ktorých už nestačí rozpo-čet. Tu EK apeluje, aby takéto projekty boli podporené z národných zdrojov.
c.	Najviac problémov majú projekty s prípravou „outline businees plan“. Aj pre-to EK volá po ďalších evaluátoroch projektov, predovšetkým z výrobnej sféry.
d.	Na podporu prípravy projektového „business plánu“ môže projektové konzor-cium využiť novú službu ESIC2 („Exploitation Strategy and Innovation Consultants“).
e.	Pripravuje sa konferencia EuroNanoForum 2015 v Rige. Je možné už sa na webovej stránke prihlásiť na odber Newslettra (zatiaľ ešte nie registrácia).
f.	Nový projekt (resp. pokračovanie) NMP TeAm3 by mal začať od januára 2015.

5.  Odporúčané závery:
Propagovať a podporovať účasť na takýchto informačných dňoch – predovšetkým na časti „brokerage event“ 

6.   Prehľad prinesenej dokumentácie a miesto jej uloženia
Multiannual roadmaps FoF, SPIRE a EeB, a ďalšie  – uložené u NCP

7.   Osobitne vyhodnotený očakávaný prínos ZPC
Počas „brokerage eventu“  bolo prezentovaných viacero zaujímavých návrhov na členstvo v tvoriacich sa projektových konzorciách – očakávam, že niektoré slovenské subjekty tu nájdu svoje uplatnenie.

8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 27. 10.2014
								
Správu schválil:  prof. RNDr. Ján TURŇA, CSc., generálny riaditeľ  ......................................